**Suplement i Certifikatës për kualifikimin profesional,**

**PESHKIM, Niveli III në KSHK, referuar nivelit III të KEK**

**Individi është i aftë:**

* Tё konceptojё planin pёr hapjen e njё biznesi tё vogёl nё sektorin e peshkimit;
* Tё kryejё llogaritje tё thjeshta ekonomike për veprimtaritё profesionale të sektorit të peshkimit;
* Të bëjë organizimin e vogël të punës në përgatitjen teknike për lundrimin e anijes për peshkim;
* Të kryejë shërbime të thjeshta mirëmbajtjeje në kuvertë, makineri dhe teknikës në kushte toke;
* Të punojë në grup në procesin e riparim-dokimit të mjetit lundrues;
* Të interpretojë, plotësojë dhe përgatisë dokumentacionin bazë të mjetit të peshkimit;
* Të kryejë detyrat e shërbimit në urën e komandës në lundrim, qëndrim në spirancë dhe gjueti;
* Të vlerësojë sasitë e nevojshme të rezervave lundrimore në hidrokarbure, ushqim, ujë etj.;
* Të realizojë shtrimin grafik të lundrimit të supozuar në hartë;
* Të përcaktojë vendndodhjen e anijes me objektet bregdetare;
* Të kryejë veprimet për përgatitje, hedhje dhe ngritje të spirancës sipas urdhrit të dhënë;
* Të realizojë kalimin nga drejtimi me dorë në autopilot dhe anasjelltas;
* Të komunikojë me radio sipas standardeve të sistemit të global detar të rrezikut (GMDSS);
* Të përdorë pajisjet radionavigacionale për qëllime të lundrimit të sigurtë dhe të gjuetisë;
* Të përdorë pajisjet e raportimit automatik satelitor të emergjencës EPIRB dhe SART;
* Të kryejë detyrat e shërbimit dhe punimet ndihmëse elektromekanike në lokalin e makinerisë;
* Të përcaktojë gjendjen e tankeve dhe transferojë mbetjet hidrokarbure te impiantet e grumbullimit portual;
* Të punojë në grup për kryerjen sa më të rregullt të procesit të gjuetisë me disa mënyra;
* Të kryejë riparime të thjeshta të veglave të gjuetisë të dëmtuara nga gjuetia në anije;
* Të kryejë procedura të përpunimit paraprak të peshkut në anije;
* Të zbatoje standardet e sigurisë, mbrojtjes së shëndetit dhe ruajtjes së mjedisit në anije;
* Të dallojë shenjat kryesore sëmundjeve të peshqve;
* Të zbatojë kriteret kryesore ligjore që lidhen me gjuetinë detare;
* Të zbatojë rregullat e FAO-s për ruajtjen e ekuilibrave botërore gjueti - rezerva peshkore;
* Të komunikojë me etikë profesionale;
* Të përdorë mjete digjitale në funksion të veprimtarisë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i arsimit profesional nё profilin “Peshkim”, niveli III në KSHK, referuar nivelit III të KEK, Drejtimin “Detari” e pajis individin me Certifikatën Profesionale dhe Suplementin përkatës të nivelit të punonjësit të kualifikuar në këtë profil profesional, të cilat njihen në territorin e Republikës së Shqipërisë.

Me përfundimin e këtij niveli të kualifikimit dhe me një përvojë pune në det me anijet përkatëse, jo më pak se gjashtë (6) muaj individit i lind e drejta të testohet dhe kualifikohet nga Administrata Detare si Peshkatar i Kualifikuar, Kapitulli IV/1 sipas Konventës Ndërkombëtare të STCËF-’95 3dhe/ose Marinar Kuverte në kualifikimin II/4 të STCË’784 e ndryshuar.

Ky arsimim i jep mundësi individit t’i drejtohet tregut të punës për t’u punësuar në:

1. mjete lundrimi për qëllime peshkimi bregdetar me gjatësi deri në 24 metra;
2. mjete lundrimi për qëllime peshkimi në ujërat e brendshme;
3. mjete lundrimi të Rojës Bregdetare ose të agjencive ligj-zbatuese në det;
4. mjete lundrimi kërkimor shkencor, praktike mësimore;
5. mjete lundrimi për qëllime argëtimi - çlodhje në det dhe për qëllime tregtare.

Me përfundimin e këtij niveli, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (teknik/menaxher) të arsimit profesional (njëvjeçar) në drejtimin/profilin përkatës, për tё fituar të drejtën e diplomës së “Maturës Shtetërore Profesionale”, me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).